આવું કહેવામાં, ભૂતકાળમાં ઓસ્કરની ઉત્કૃષ્ટ મહેમાનગતી કરનાર એમોન પ્રત્યે થોડો દ્રોહ જરૂર થતો હતો, પરંતુ એવું કરવામાં ઓસ્કર જરા પણ અચકાયો નહીં હોય! આંખોમાં પારદર્શી નિખાલસતા, ધીમો અવાજ, અને ચોક્કસ શબ્દો પર ભાર… શબ્દોની જરા પણ વધારે ભરમાર વિના ઓસ્કરે તપાસકર્તાઓને એ જણાવી દીધું કે તેના તરફથી એમોનને રકમ આપવામાં આવી હતી! જો કે તપાસકર્તાઓ આથી કંઈ પ્રભાવિત નહોતા થયા! એમણે ઓસ્કરને ફરી વખત જેલમાં પૂરી દીધો.